“นครบาล” แจ้งปิด ถ.สามเสน หน้ารัฐสภา ทุกช่องจราจร แนะเส้นทางเลี่ยง 2 ม็อบ ชุมนุมพรุ่งนี้
“นครบาล” แจ้งปิด ถ.สามเสน หน้ารัฐสภา ทุกช่องจราจร แนะเส้นทางเลี่ยง 2 ม็อบ ชุมนุมพรุ่งนี้
“นครบาล” แจ้งปิด ถ.สามเสน หน้ารัฐสภา ทุกช่องจราจร แนะเส้นทางเลี่ยง 2 ม็อบ ชุมนุมพรุ่งนี้
16 พ.ย. 2563

ผู้สื่อข่าวรายงานว่า วันนี้ (16 พ.ย.63) พล.อ.ประยุทธ์ จันทร์โอชา นายกรัฐมนตรี และรมว.กลาโหม กล่าวก่อนเข้าประชุมคณะกรรมการนโยบายพลังงานแห่งชาติ (กพช.) ด้วยสีหน้ายิ้มแย้ม อารมณ์ดีว่า ได้กำชับเจ้าหน้าที่ในการดูแลผู้ชุมนุม ทั้งกลุ่มราษฎร และกลุ่มศูนย์รวมประชาชนปกป้องสถาบัน ที่จะปักหลักชุมนุมที่รัฐสภาในวันพรุ่งนี้ (17 พ.ย.) เรียบร้อยแล้ว
โดยทางด้าน พล.ต.ต.จิรสันต์ แก้วแสงเอก รองผู้บัญชาการตำรวจนครบาล (รอง ผบช.น.) เปิดเผยว่า ตามที่มีข่าวว่ามีการประกาศนัดรวมพลของกลุ่มผู้ชุมนุมฯ หลากหลายกลุ่ม บริเวณหน้ารัฐสภา (เกียกกาย) ในวันพรุ่งนี้ (17 พ.ย.) เนื่องด้วยบริเวณการรวมกลุ่มเพื่อชุมนุมฯ อยู่บริเวณถนนสามเสน ซึ่งเป็นเส้นทางสายหลักและเป็นเส้นทางต่อเนื่องไปยังถนนสายสำคัญหลายสาย ซึ่งประชาชนใช้ในการสัญจร ปริมาณรถที่ใช้ทางจึงมีจำนวนมาก ทำให้การจราจรหนาแน่นโดยเฉพาะในช่วงเวลาเร่งด่วน
ทั้งนี้ เพื่อความสะดวกในการเดินทางของประชาชน จึงขอแจ้งข้อมูลข่าวสารด้านการจราจร โดยขอให้หลีกเลี่ยงเส้นทางตั้งแต่เวลา 06.00 น.ของวันที่ 17 พ.ย.2563 เป็นต้นไปจนเสร็จสิ้นการชุมนุม ดังนี้
1.ปิดการจราจรถนนสามเสน หน้าอาคารรัฐสภาทุกช่องทาง
2.เส้นทางที่อาจได้รับผลกระทบ และควรหลีกเลี่ยง
– ถนนสามเสน (แยกบางกระบือ-แยกเกียกกาย)
– ถนนประชาราษฎร์ สาย 1 (แยกเกียกกาย-แยกบางโพ)
– ถนนทหาร (แยกเกียกาย-แยกสะพานแดง)
สำหรับเส้นทางแนะนำให้ประชาชนไปใช้เพื่อหลีกเลี่ยงผลกระทบด้านการจราจร กรณีเดินทางจากแยกบางกระบือไปแยกบางโพ ให้ใช้เส้นทางถนนสามเสน-ขวาแยกบางกระบือ-ถนนอำนวยสงคราม-ซ้ายแยกเกษะโกมล-ถนนพระราม 5-ถนนเตชะวาณิช-ซ้ายแยกสะพานสูง-ถนนประชาราษฎร์สาย 2-แยกบางโพ